HR
C 24/12
Službeni list Europske unije
17.1.2022.
Zahtjev za prethodnu odluku koji je 29. srpnja 2021. uputio Tribunal Supremo (Španjolska) – Consejo General de Colegios Oficiales de Farmacéuticos de España/Administración General del Estado (Predmet C-469/21) (2022/C 24/16) Jezik postupka: španjolski Sud koji je uputio zahtjev Tribunal Supremo
Stranke glavnog postupka Tužitelj: Consejo General de Colegios Oficiales de Farmacéuticos de España Tuženik: Administración General del Estado
Prethodna pitanja 1.
Je li u skladu s Delegiranom uredbom (EU) 2016/161 (1), osobito njezinim člancima 25., 31., 32., 35., 36. i 44., nacionalno pravilo kojim se, kao alat repozitorija, uspostavlja čvor u vlasništvu državne uprave koja njime i upravlja? 2.
U slučaju potvrdnog odgovora na prethodno pitanje, je li u skladu s Delegiranom uredbom (EU) 2016/161, osobito njezinim člancima 25., 31., 32., 35., 36. i 44., nacionalno pravilo kojim se ljekarnama nalaže korištenje navedenim čvorom prilikom izdavanja lijekova koje financira nacionalni zdravstveni sustav? 3.
U slučaju potvrdnog odgovora na prethodno pitanje, je li u skladu s Delegiranom uredbom (EU) 2016/161, osobito njezinim člancima 25., 31., 32., 35., 36. i 44., nacionalno pravilo kojim se određuje da se o spajanju navedenog čvora na nacionalni repozitorij, ako se o tome ne postigne dogovor između državne uprave i subjekta koji upravlja nacionalnim repozitorijem, može odlučiti na jednostran i obvezujuć način uredbom ministarstva?
(1)
Delegirana uredba Komisije (EU) 2016/161 оd 2. listopada 2015. o dopuni Direktive 2001/83/EZ Europskog parlamenta i Vijeća utvrđivanjem detaljnih pravila za sigurnosne oznake na pakiranjima lijekova za humanu primjenu (SL L 32, 9.2.2016., str. 1.).
Žalba koju su 12. kolovoza 2021. podnijeli Birkenstock IP GmbH i Birkenstock Sales GmbH protiv rješenja Općeg suda (šesto vijeće) od 2. lipnja 2021. u predmetu T- 365/20, Birkenstock Sales GmbH/Ured Europske unije za intelektualno vlasništvo (EUIPO) (Predmet C-498/21 P) (2022/C 24/17) Jezik postupka: njemački Stranke Žalitelji: Birkenstock IP GmbH, Birkenstock Sales GmbH (zastupnici: N. Weber i D. Leisner, odvjetnici) Druga stranka u postupku: Ured Europske unije za intelektualno vlasništvo (EUIPO) Sud Europske unije (vijeće za dopuštanje žalbi) rješenjem od 22. studenoga 2021. nije dopustio žalbu te je žaliteljima naložio snošenje troškova.